**NOTA INFORMATIVĂ**

**la proiectul de lege pentru modificarea Legii nr.270/2018 privind sistemul unitar de salarizare în sectorul bugetar**

|  |
| --- |
| 1. **Denumirea autorului și, după caz, a participanților la elaborarea proiectului** |
| Autorul proiectului de lege este Ministerul Finanțelor, organul central de specialitate al administrației publice responsabil de politica în domeniul salarizării în sectorul bugetar. |
| 1. **Condițiile ce au impus elaborarea proiectului de act normativ și finalitățile urmărite** |
| Proiectul de lege vizează modificarea Legii nr. 270/2018 privind sistemul unitar de salarizare în sectorul bugetar.  În ultima perioadă mai multe autorități publice au semnalat unele carențe cu privire la noul sistem de salarizare din sectorul bugetar ce țin de salarii mici a unor categorii de angajați, poziționarea necorespunzătoare în ierarhia posturilor, nivel diferențiat de salarizare a unor titluri de funcții care îndeplinesc același tip de sarcini, neregăsirea unor titluri de funcții în anexele corespunzătoare grupului ocupațional din care fac parte, ș.a..  Astfel, proiectul de lege propune majorarea claselor de salarizare asistentului social (cu studii profesional tehnice), asistentului parental profesionist (cu studii profesional tehnice), cadrului didactic de sprijin, logopedului, pedagogului, psihologului, psihopedagogului, psihopedagogului special, expertului judiciar și șefului de laborator din cadrul Centrului Național de Expertize Judiciare, ș.a, în scopul înlăturării de deficiențelor identificate.  Concomitent, în contextul acordării Republicii Moldova de către Comisia Europeană a statutului de candidat pentru aderare la Uniunea Europeană, se propune stabilirea unui spor suplimentar la salariu pentru realizarea sarcinilor prioritare în contextul implementării cerințelor de aderare la Uniunea Europeană, spor ce va asigura stimularea financiară a personalului nemijlocit implicat în realizarea sarcinilor respective. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu are drept scop armonizarea legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi** |
| În **articolul 10** și prin introducerea unui nou articol **201** se propune de a stabili personalului nemijlocit împlicat în realizarea sarcinilor prioritare în contextul implementării cerințelor de aderare la Uniunea Europeană a unui spor suplimentar la salariu, în mărime de până la 75% din salariul de bază, drept stimulare financiară a personalului în cauză. Modul de acordare a acestui spor urmează a fi stabilit de Guvern.  În **anexa nr.3** se propune de a interveni în tabelul 1 cu majoarea claselor de salarizare a consilierului pentru soluționarea contestațiilor din cadrul Agenției Naționale pentru Soluționarea Contestațiilor pentru a asigura un nivel salarial corespunzător responsabilității decizionale atribuite.  În **anexa nr.4,** tabelul 2, se propune majorarea claselor de salarizare a șefului de laborator și expertului judiciar (de categoria superioară / categoria întâi / categoria a doua / categoria a treia) din cadrul Centrului Național de Expertize Judiciare în scopul asigurării echității salariale și egalării claselor de salarizare pentru posturile similare din sistemul național de expertiză judiciară. Totodată, se intervine la tabelul sus-menționat prin majoarea claselor de salarizare a șefului de oficiu și a consilierului, corespunzător complexității și importanței activităților desfașurate de acordare a asistenței juridice persoanelor vulnerabile, și prin introducerea titlului de specialist principal din cadrul Consiliului Național pentru Asistența Juridică Garantată de Stat. Titlul respectiv nu se regăsea în anexa corespunzătoare domeniului ocupațional din care face parte, astfel fiind poziționat corespunzător specificului și complexității activității. Notele la tabel, se vor completa cu reglementări ce țin de acordarea a 2 clase suplimentare de salarizare șefului oficiului teritorial și contabilului-șef din mun. Chișinău și mun. Bălți al Consiliului Național pentru Asistența Juridică Garantată de Stat.  Ca urmare a abordării problemei privind discriminarea și neasigurarea echității salariale a cadrului didactic de sprijin, logopedului, pedagogului, psihologului, psihopedagogului, psihopedagogului special, activitatea cărora indiferent de locul de muncă, în procesul de asistență directă și indirectă a copiilor, elevilor, studenților, inclusiv a celor cu cerințe educaționale speciale și cu dizabilități se caracterizează printr-o complexitate specifică a muncii, în note la tabelul 1 din **anexa nr.7** se propune modificarea textului punctului 121, astfel încât clasele de salarizare pentru titlurile de funcții enunțate să fie stabilite la nivelul titlurilor de logoped, pedagog, psiholog, psihopedagog, psihopedagog special din structurile de asistență psihopedagogică, precum și a profesorilor din instituțiile de învățământ general și profesional tehnic și a educatorilor din instituțiile de educație timpurie.  În **anexa nr.9**, în scopul asigurării principiului echității, tratamentului egal și a remunerării egale pentru munca de valoare egală, pentru titlurile de funcții ce realizează sarcini similare, și în vederea stabilirii unui nivel de salarizare corespunzător complexității și efortului depus la acordarea asistenței sociale persoanelor aflate la nevoie, în special în contextul vulnerabilității energetice, se propune majorarea și unificarea claselor de salarizare a asitentului social și a asistentului parental profesionist, cu studii profesional tehnice.  La **anexa nr.10**, se completează punctul 9 din notele la tabel, prin acordarea claselor de salarizare suplimentare șoferilor (conducătorilor auto) angajați în cadrul Instituției publice „Baza auto a Cancelariei de Stat” pentru nivelul sporit de responsabilitate necesar la transportarea conducătorilor autorităților publice și autorităților administrației publice, conform normelor de deservire stabilite. |
| 1. **Fundamentarea economico-financiară** |
| Proiectul înaintat implică costuri financiare în mărime de circa 34,3 mil.lei în calcul pe an și 8,6 mil.lei pentru 3 luni ale anului în curs. Cheltuielile respective urmează a fi alocate la rectificarea bugetului de stat pentru anul 2022 și, respectiv, prevăzute în proiectul bugetului de stat pe anul 2023. |
| 1. **Modul de încorporare a actului în cadrul normativ în vigoare** |
| Implementarea prevederilor proiectului nu va necesita modificarea altor acte normative. |
| 1. **Avizarea și consultarea publică a proiectului** |
| În scopul respectării prevederilor Legii nr.100/2017 cu privire la actele normative și ale Legii nr.239/2008 privind transparența în procesul decizional, proiectul legii pentru modificarea unor acte normative va fi plasat pe pagina web oficială a Ministerului Finanțelor ([www.mf.gov.md](http://www.mf.gov.md)), directoriul „Transparența decizională”, secțiunea „Procesul decizional”.  Proiectul va fi supus consultărilor publice cu părțile interesate și va urma avizarea oficială în condițiile cadrului normativ. |
| 1. **Constatările expertizei anticorupție** |
| Proiectul va fi supus expertizei anticorupție de către Centrul Național Anticorupție în conformitate cu prevederile art.35 din Legea nr.100/2017 cu privire la actele normative. |
| 1. **Constatările expertizei de compatibilitate** |
| Efectuarea expertizei de compatibilitate nu este necesară întrucât proiectul de lege nu are ca scop armonizarea legislației naționale cu legislația Uniunii Europene. |
| 1. **Constatările expertizei juridice** |
| Proiectul va fi supus expertizei juridice de către Ministerul Justiției în conformitate cu prevederile art.37 din Legea nr.100/2017 cu privire la actele normative. |
| **11. Constatările altor expertize** |
| Proiectul de lege nu necesită a fi supus altor expertize. |

**Secretar general al ministerului** **Dina ROȘCA**